Nu au stat alături de familie în noaptea de Revelion, au stat alături de fani şi şi-au rotunjit considerabil veniturile. Cei mai bine cotați artiști de la noi au petrecut noaptea dintre ani pe scenă și au încasat sume de ordinul zecilor de mii de euro. Delia, Smiley și Carla’s Dreams au fost cei mai bine plătiți.

Revelionul celor mai bine plătiți artiști EMBED VIDEO LINK CU VIDEO Embed: Link:

Potrivit unor surse neoficiale, Delia, una dintre cele mai în vogă artiste, a câștigat în noaptea de Revelion în jur de 60 de mii de euro. A urcat pe scena din Piața Constituției, cel mai mare spectacol de Revelion din România, dar a cântat şi într-o berărie din Capitală.

Potrivit unor informații neoficiale, Horia Brenciu și Carla's Dreams au câştigat foarte bine în noaptea de Revelion: 20 de mii, respectiv 50 de mii de euro.

Şi Smiley a avut încasări bune. A concertat în două oraşe, în Bucureşti şi în Craiova, iar pentru recitaluri ar fi primit nu mai puţin de 40 de mii de euro din partea oficialităţilor care au organizat concertul.

Contractele de zeci de mii de euro pentru artiști nu sunt frecvente. Sumele au fost oferite pentru un eveniment special cum este Revelionul.

ŞTIRILE ZILEI